Title: พระราชกฤษฎีกา แบ่งส่วนราชการและกำหนดหน้าที่ของส่วนราชการกองบัญชาการ ทหารสูงสุด  กระทรวงกลาโหม (ฉบับที่ 2) พ.ศ. 2523

พระราชกฤษฎีกา

พระราชกฤษฎีกา
แบ่งส่วนราชการและกำหนดหน้าที่ของส่วนราชการกองบัญชาการ
ทหารสูงสุด  กระทรวงกลาโหม (ฉบับที่ ๒)
พ.ศ.
๒๕๒๓
-----------------------

ภูมิพลอดุลยเดช ป.ร.
                                         ให้ไว้ ณ วันที่ ๒๑
มกราคา พ.ศ. ๒๕๒๓

เป็นปีที่ ๓๕ ในรัชกาลปัจจุบัน

                        พระบาทสมเด็จพระปรมินทรมหาภูมิพลอดุลยเดช
มีพระบรมราชโองการ
โปรดเกล้า ฯ ให้ประกาศว่า
                        โดยที่เป็นการสมควรแก้ไขเพิ่มเติมพระราชกฤษฎีกาว่าด้วยการแบ่งส่วนราชการ
และกำหนดหน้าที่ของส่วนราชการกองบัญชาการทหารสูงสุด
กระทรวงกลาโหม
                        อาศัยอำนาจตามความในมาตรา
๑๕๙ ของรัฐธรรมนูญแห่งราชอาณาจักรไทย 
และมาตรา ๑๘ 
แห่งพระราชบัญญัติจัดระเบียบราชการกระทรวงกลาโหม พ.ศ. ๒๕๐๓ จึง
ทรงพระกรุณาโปรดเกล้า ฯ ให้ตราเป็นพระราชกฤษฎีกาขึ้นไว้
ดังต่อไปนี้

                        มาตรา  ๑ 
พระราชกฤษฎีกานี้เรียกว่า "พระราชกฤษฎีกาแบ่งส่วนราชการและ
กำหนดหน้าที่ของส่วนราชการกองบัญชาการทหารสูงสุด
กระทรวงกลาโหม (ฉบับที่ ๒) พ.ศ. 
๒๕๒๓"

                        มาตรา  ๒ 
พระราชกฤษฎีกานี้ให้ใช้บังคับตั้งแต่วันถัดจากวันประกาศใน
ราชกิจจานุเบกษาเป็นต้นไป

                        มาตรา  ๓ 
ให้ยกเลิกความใน (๔) ของมาตรา ๕ แห่งพระราชกฤษฎีกาแบ่งส่วน
ราชการและกำหนดหน้าที่ของส่วนราชการกองบัญชาการทหารสูงสุด
กระทรวงกลาโหม พ.ศ. 
๒๕๐๖ และให้ใช้ความต่อไปนี้แทน
                        "(๔)  กรมข่าวทหาร
มีหน้าที่พิจารณาเสนอความเห็นเกี่ยวกับนโยบายการข่าว
กรองและการต่อต้านการข่าวกรอง
วางแผนการข่าวกรองทางทหารเพื่อรักษาความมั่นคงแห่งชาติ
ตลอดจนอำนวยการและดำเนินการให้เป็นไปตามแผน
ประสานงานและกำกับดูแลกิจการข่าวกรอง
ทางทหารรวมทั้งติดต่องานข่าวกรองกับส่วนราชการที่เกี่ยวข้อง
พิจารณากำหนดผู้แทนฝ่ายทหาร
เข้าร่วมในกิจกรรมข่าวกรองของชาติและระหว่างชาติ
ผลิตและกระจายข่าวกรองทางทหาร อำนวย
การรักษาความปลอดภัยในกองบัญชาการทหารสูงสุดรวมทั้งการพิจารณาและประสานการใช้
ประมวลและรหัส ควบคุมนโยบายการทูตฝ่ายทหาร ดำเนินงานทางพิธีการทูต
และกิจกรรมการทูต
ฝ่ายต่างประเทศ อำนวยการฝึกศึกษาด้านการข่าว
ประสานความต้องการและพิจารณากำหนดการ
แจกจ่ายแผนที่
อำนวยการวิจัยพัฒนาและเผยแพร่วิทยาการข่าวกรอง ดำเนินการในด้านภาษา
ต่างประเทศเพื่อสนับสนุนกิจกรรมข่าวกรองของกองบัญชาการทหารสูงสุดและประสานการ
อุตุนิยมวิทยา"

ผู้รับสนองพระบรมราชโองการ

ส.  โหตระกิตย์
         รองนายกรัฐมนตรี

--------------------------------------------------------------------------------------------------------

หมายเหตุ :- 
เหตุผลในการประกาศใช้พระราชกฤษฎีกาฉบับนี้ คือ เนื่องจากกรมข่าวทหาร กอง
บัญชาการทหารสูงสุด กระทรวงกลาโหม จะขยายหน้าที่มากยิ่งขึ้น
เพื่อให้ทันกับเหตุการณ์ใน
ปัจจุบัน จึงจำเป็นต้องตราพระราชกฤษฎีกานี้ขึ้น

[รก.๒๕๒๓/๑๔/๑๑พ/๑ กุมภาพันธ์ ๒๕๒๓]

                                                                                    พุทธชาด/แก้ไข
                                                                                    ๒๕  ตุลาคม  ๒๕๔๕
                                                                                    B+A
(C )